|  |
| --- |
| **Municipio de Filipstad***Filipstads kommun* |
|  |
| Stadshotellet |
|  |
| Escudo |
| **País** | Suecia Suecia |
| **Landskap** | Värmland |
| **Condado** | Värmland |
| **Capital** | Filipstad |
| **Área e poboación** |
| **Poboación** | 10 372 habitantes |
| **Censo** | 2022 |
| **Área** | 1 711,7 km² |
| **Densidade** | 6,76 hab./km² |
| **Mapa** |
|  |
|
| **Outros datos** |
| **Web** | filipstad.se |

**Filipstad** é un municipio sueco (*kommun*) do condado de Värmland. A súa capital é Filipstad. No ano 2022 o concello tiña unha poboación de 10 372 habitantes.

Administración histórica
------------------------

A área do concello correspóndese coa das parroquias de Brattfors, Färnebo, Gåsborn, Kroppa, Nordmark e Rämmen. Nestas fundáronse concellos rurais co mesmo nome durante a reforma municipal de 1862. Na zona tamén estaba a cidade de Filipstad que en 1863 fundou unha cidade municipal (*stadskommun*).

Na zona houbo entre o 22 de febreiro de 1946 e o 31 de decembro de 1966 a localidade municipal de Lesjöfors.

O *köping* de Storfors fundouse en 1950 tras separarse do concello rural de Kroppa.

Coa reforma municipal de 1952 fundouse o gran concello de Värmlandsberg (a partir dos catro municipios de Brattfors, Gåsborn, Färnebo e Nordmark) mentres que o concello rural de Kroppa, o de Rämmen e a cidade de Filipstad permaneceron sen cambios.

O concello de Filipstad fundouse coa reforma municipal de 1971 a partir da cidade de Filipstad e dos concellos rurais de Värmlandsberg, Kroppa e Rämmen.

Dende a súa fundación ata o ano 2005 o concello pertenceu ao partido xudicial de Kristinehamn e dende entón pertence ao de Värmland.

Historia
--------

Os arredores da capital floreceron grazas á mineiría, sobre todo de ferro. As actividades mineiras na zona remóntanse ao século XIV e a área poboouse debido a elas.

A cidade de Filipstad foi fundada polo rei Carlos IX o día 6 de abril de 1611, bautizándoa así polo seu fillo Carlos Filipe (Filipstad significa "cidade de Filipe"). Filipstad é a segunda cidade máis antiga do condado de Värmland por detrás de Karlstad, fundada polo mesmo rei poucos anos antes, en 1584.

Filipstad perdeu os seu privilexios de cidade durante case 150 anos tras un gran incendio en maio de 1694.

Durante o século XVIII a actividade mineira aumentou cando se dispuxo de tecnoloxía de voadura eficiente, e a enerxía hidráulica logró o seu avance grazas aos inventos de Christopher Polhem.

No século XIX comezou unha animada actividade de construción e a cidade medrou a un ritmo rápido, tamén coa axuda de mellores comunicacións coa canle Filipstads bergslags e coa chegada do ferrocarril. Entre 1810 e 1861 a súa poboación pasou de 560 a 1 798 habitantes.

Demografía
----------

Divisións
---------

Ata o ano 2016 para informes de poboación o concello estaba dividido nunha única parroquia, a parroquia de Filipstad. Dende ese ano o municipio divídese nos seguintes distritos:

* Brattfors
* Filipstad
* Gåsborn
* Kroppa
* Nordmark
* Rämmen

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-08-19.
2. ↑  "Folkmängd i riket, län och kommuner 31 mars 2022 och befolkningsförändringar 1 januari - 31 mars 2022. Totalt". *Statistiska Centralbyrån* (en sueco). Consultado o 2022-08-19.
3. ↑  Andersson, Per (1993). *Sveriges kommunindelning 1863-1993*. Mjölby: Bokförlaget Draking. ISBN 91-87784-05-X. OCLC 33359784.
4. ↑  "Domsagohistorik - Kristinehamns tingsrätt". *bebyggelseregistret.raa.se*. Consultado o 6 de outubro de 2022.
5. 1 2 3 4 5 6  "Filipstads historia". *www.filipstad.se* (en sueco). Consultado o 2022-12-29.
6. ↑  Carlquist, Gunnar, red (1933). *Svensk uppslagsbok. Bd 15*. Malmö: Svensk Uppslagsbok AB. p. 24
7. ↑  "SFS 2015:493" (PDF). Consultado o 29 de decembro de 2022.

|  |  |
| --- | --- |
| Control de autoridades | 
* Wd: Q503204
* WorldCat
* VIAF: 157272549
* GeoNames: 2715080
* LCCN: n96084261
* MusicBrainz: ID
* OpenCorporates: 212000-1876
* OSM: 935619
* TGN: 7009814

 |